Vier leerlinge steek mekaar met messe by skoolVier leerlinge van ŉ skool in Kaapstad het mekaar Dinsdag tydens pouse met messe gesteek. Die Cape Times berig die voorval het by Aloe Junior High in Mitchells Plein plaasgevind. Die leerlinge sterk in die hospitaal aan. Een van hulle is in ŉ ernstige toestand. Drie van die leerlinge is in graad 9 en die ander een in graad 7. Volgens berigte het die vier leerlinge ŉ uitval gehad. Die rede vir die voorval is nog nie bekend nie en die polisie is besig om die leerlinge te ondervra. Niemand is nog in verband met die voorval in hegtenis geneem nie. – Sapa